Olaine (stacija)
Dzelzceļa stacija Olaine atrodas Olaines nomalē, dzelzceļa līnijas Rīga—Jelgava 22. kilometrā. Stacijai ir 2 peroni un 5 sliežu ceļi. Stacijas teritorijā no dzelzceļa līnijas Rīga—Jelgava atzarojas dzelzceļa posms uz Olaines ZR daļā izvietotajiem uzņēmumiem un nelegālo imigrantu nometni. Stacijā pietur elektrovilcieni maršrutā Rīga—Jelgava, kā arī Rīgas—Liepājas—Rīgas maršruta dīzeļvilcieni. 2015. gada 28. jūlijā uzsākta stacijas modernizācija. Stacijā darbojas biļešu kase.